Εκτίμηση της Οικολογικής Ποιότητας των Υδάτων της Παράκτιας Ζώνης της Αλεξανδρούπολης (με Βάση το Φυτοπλαγκτό):
Creators: name: Θεοφανούδη, Αγλαΐα
Publisher: name: Aristotle University of Thessaloniki
Year: 2011
Subjects: Οικολογική ποιότητα
Φυτοπλαγκτό
Χλωροφύλλη α
Ecological quality
Phytoplankton
Chlorophyll – a

description: Στα πλαίσια της παρούσας διπλωματικής εργασίας και κατά την χρονική περίοδο Αύγουστος 2010 – Μάρτιος 2011, διερευνήθηκε η οικολογική ποιότητα των υδάτων της παράκτιας ζώνης της Αλεξανδρούπολης με βάση το φυτοπλαγκτό. Για τον σκοπό αυτό πραγματοποιήθηκαν τέσσερις δειγματοληψίες νερού από το επιφανειακό στρώμα (Αύγουστος ’10, Οκτώβριος ’10, Φεβρουάριος ’11, Μάρτιος ’11) σε πέντε σημεία της παράκτιας ζώνης κατά μήκος της ακτής και σε απόσταση από αυτήν λιγότερο από ένα ναυτικό μίλι. Η εκτίμηση της οικολογικής ποιότητας στηρίχθηκε στις παραμέτρους: συγκέντρωση χλωροφύλλης (Chl-a) και συχνότητας των ανθίσεων του φυτοπλαγκτού, ενώ η εκτίμηση του τροφικού επιπέδου των σταθμών έγινε με βάση τις παραμέτρους: διαφάνεια νερού, αφθονία (άτομα L-1) του φυτοπλαγκτού, αριθμός φυτοπλαγκτικών ειδών και τιμές συγκέντρωσης Chl a. Κατά την περίοδο της έρευνας στη σύνθεση του φυτοπλαγκτού επικράτησαν τα Διάτομα και τα Δινοφύκη. Σε επίπεδο αφθονίας αλλά και βιομάζας φυτοπλαγκτού η κυρίαρχη ομάδα ήταν αυτή των Διατόμων. Επιπλέον, κατά την περίοδο της έρευνας σημειώθηκαν ανθίσεις φυτοπλαγκτού με τις κυριότερες από αυτές να καταγράφονται τους μήνες Οκτώβριο και Φεβρουάριο σε όλους τους σταθμούς δειγματοληψίας και να οφείλονται κυρίως στην παρουσία των Pseudonitzschia sp. (&gt; 100 άτομα L-1) και Skeletonema costatum (&gt; 10 άτομα L-1). Η οικολογική ποιότητα με βάση την παράμετρο της συχνότητας των φυτοπλαγκτικών ανθίσεων εκτιμάται ως Καλή για τον σταθμό Π, ως Μέτρια για τον σταθμό Ε και ως Ελλιπής για τον σταθμό Λ. Οι σταθμοί που δέχονται την άμεση επίδραση των εισροών γλυκού νερού παρουσιάζουν οικολογική ποιότητα Μέτρια (σταθμός Β) και Ελλιπή (σταθμός Δ). Οι συγκεντρώσεις της Chl-a στα δείγματα νερού παρουσιάζουν τις μεγαλύτερες τιμές κατά τους ψυχρότερους μήνες (Φεβρουάριο, Μάρτιο) με τα γενικότερα επίπεδα των τιμών στους σταθμούς να αυξάνονται όσο πλησιάζουμε στην εκβολική περιοχή του Δέλτα του Έβρου. Για την εκτίμηση της οικολογικής ποιότητας των παράκτιων υδάτων με βάση την παράμετρο της Chl a και λαμβάνοντας υπόψη τις χαμηλές τιμές αλατότητας, που καταγράφηκαν στους σταθμούς δειγματοληψίας, δημιουργήθηκαν νέα, ασφαλή προκαταρκτικά όρια ποιότητας. Τα όρια αυτά αφορούν σε παράκτιους τύπους υδάτων που δέχονται την άμεση (τύπος Ι) (σταθμοί Β κα Δ) και έμμεση (τύπος ΙΙ) (σταθμοί Π, Ε και Λ) επίδραση των εισροών γλυκού νερού σε αντίθεση με τον τύπο παράκτιων υδάτων ΙΙΙΕ όπου δεν υπάρχει επίδραση των εισροών γλυκού νερού και σε αυτόν κατατάσσονται οι ελληνικές παράκτιες περιοχές στα πλαίσια του MEDGIG. Η οικολογική ποιότητα των σταθμών όπως προέκυψε από την αντιπαράθεση των τιμών εκτιμάται ως Καλή στον σταθμό Π και ως Μέτρια στους υπόλοιπους (Ε, Λ,Β και Δ). Η κατάσταση όπως εκτιμάται στην παρούσα με βάση την συγκεκριμένη παράμετρο, είναι πολύ καλύτερη από αυτήν που ίσχυε πραγματικά αφού οι δειγματοληψίες πραγματοποιήθηκαν σε συνθήκες έντονου κυματισμού. Ο σταθμός που παρουσίασε την καλύτερη οικολογική ποιότητα ήταν αυτός στην περιοχή της Αγίας Παρασκευής (Π) ενώ ο σταθμός με την χαμηλότερη οικολογική ποιότητα ήταν αυτός στην περιοχή του Δέλτα του Έβρου (Δ). Τα τροφικά επίπεδα στις περιοχές των σταθμών δειγματοληψίας συνολικά χαρακτηρίζονται από υψηλά μεσότροφα έως εύτροφα, χαρακτηριστικό των παράκτιων μεσογειακών υδάτων.
description: In the context of this study and during the period from August 2010 to March 2011, the ecological water quality of the coastal zone of Alexandroupolis, based on phytoplankton, was investigated. For this purpose, there were 4 water samples from the surface layer (August’10, October ’10, February ’11, March ’11), in 5 sites of the coastal zone along the coast. The distance was less than one nautical mile from the coast. The assessment of ecological quality was based on the parameters: chlorophyll – a concentration (Chl-a) and frequency of blooms of phytoplankton species, whereas the assessment of the trophic level of the sampling sites was based on the parameters: transparency of water, phytoplankton abundance (individuals ml-1), number of Phytoplankton species and Chl-a concentrations. During the period of the investigation in the composition of phytoplankton the taxonomic groups of Bacillariophyceae and Dinophyceae, were dominated. The Bacillariophyceae prevailed in the abundance, as well as in the phytoplankton’s biomass. Furthermore, during the period of this research phytoplankton blooms were noticed. The most important of which were indicated the months October and November (in every sampling sites) and were responsible for the strong presence of Pseudonitzschia sp. (&gt; individuals ml-1) and Skeletonema costatum (&gt; individuals ml-1). The ecological quality based on this parameter, is estimated Good for the sampling site P, Moderate for the sampling site E and lower than Moderate for the sampling site L. The sampling sites which directly were affected by the inflow of freshwater, present Moderate ecology quality (sampling site B) and lower than Moderate for the sampling site D). Chlorophyll – a concentrations in the water samples, present the highest values in winter months (February, March). Generally the values increase as we approach in the estuary of the Evros Delta. For the assessment of the ecological quality of coastal water, based on the parameter of Chl a and taken into account the low salinity’ s values, recorded in the five sampling sites, we create new preliminary boundaries. These boundaries consist on water types of coastal zones with high influence by freshwater inputs (sampling sites B, D) (type I) and with water types that are not directly affected by freshwater inputs (sampling sites P, E, L) in contrast with the type IIIE of coastal zones which are not affected by the inflows of freshwater and to which are classified the Greek coastal zones, according to the MEDGIG. The sampling site which appears the best ecological quality was the sampling site in the region of Agia Paraskevi (P) whereas the sampling site that appears the lowest ecological quality was the sampling site of the region of Evros Delta. The trophic levels in the regions of the sampling sites described as upper mesotrophic to eutrophic, which is characteristic phenomenon of the Mediterranean coastal waters.